MUNICIPIUL SATU MARE

APARATUL DE SPECIALITATE AL PRIMARULUI

Serviciul Patrimoniu, Concesionări, Închirieri

Direcția economică

Nr.17358/23.03.2022

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Serviciul Patrimoniu, Concesionări, Închirieri, formulează următorul:

**RAPORT DE SPECIALITATE**

**la proiectul de hotărâre privind aprobarea contractului de comodat încheiat între Municipiul Satu Mare şi Casa de Cultură a Sindicatelor**

Prin adresa Centrului Cultural G.M. Zamfirescu nr. 1146/12.11.2021 înregistrată la Primăria municipiului Satu Mare sub nr. 61563/08.12.2021 se solicită continuarea activității în imobilul Casei de Cultură a Sindicatelor situată în Satu Mare, B-dul Transilvania, nr. 3, motivat de faptul că, Contractul de asociere cu nr. 38159-2581/24.10.2011 în baza căruia a utilizat spațiile până în prezent, și-a încetat efectele.

Astfel, în urma discuțiilor purtate cu reprezentanții Casei de Cultură a Sindicatelor Satu Mare aceștia și-au dat acordul pentru încheierea unui contract de comodat pe o perioadă de 2 ani, pentru spațiile utilizate de către Centrul Cultural G.M. Zamfirescu.

Spaţiile care fac obiectul prezentei hotărâri au o suprafaţă de 1.123,7 mp în folosinţă exclusivă respectiv suprafața de 175,7 mp la demisol, suprafața de 338 mp la parter, suprafața de 268,6 mp la etajul I, suprafața de 341,4 mp la etajul II şi o suprafaţă de 1.612 mp în folosinţă comună respectiv holul mare, sala mare de spectacole – 500 locuri, vestiare, amfiteatru, sală curs (lingvistică), trepte acces.

Motivat de faptul că pentru realizarea obiectivelor cuprinse în planul de management al instituției de cultură și având în vedere faptul că imobilul dispune de sală de spectacole potrivită pentru organizarea evenimentelor de interior și de faptul că Centru Cultural G.M. Zamfirescu nu deține nici un alt spațiu în care să-și desfășoare activitatea administrativă, se impune continuarea desfășurării activității acestora în imobilul Casei de Cultură a Sindicatelor Satu Mare.

Cheltuielile de întreţinere a spaţiului vor fi suportate de municipalitate conform cotei părți deținută în comodat.

Date fiind considerentele de mai sus, înaintăm Consiliului Local al municipiului Satu Mare, prezentul proiect de hotărâre cu propunere de aprobare.

Director executiv Șef serviciu

Ursu Lucia Faur Mihaela

Faur Mihaela/ 2 ex